REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-03/23-01/30

URBROJ: 2196-28-03-23-1

Tovarnik, 24. listopada 2023. godine

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15 i 37/21)članka 391. stavak 1. Zakon o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) i članka 31. Statuta Općine Tovarnik ( „Službeni vjesnik“ Vukovarsko-srijemske županije br. 3/22), Općinsko vijeće Općine Tovarnik na svojoj 19. sjednici dana 24. listopada 2023. godine donosi:

**ODLUKU**

**o**

**raspisivanju Javnog natječaja** **za dodjelu općinskih prostora na korištenje Udrugama na području Općine Tovarnik za provođenje aktivnosti od interesa za opće dobro**

**Članak 1.**

Raspisat će se Javni natječaj (u daljnjem tekstu: Natječaj) za dodjelu općinskih prostora na korištenje Udrugama na području Općine Tovarnik za provođenje aktivnosti od interesa za opće dobro.

**Članak 2.**

Natječaju će biti izloženi sljedeći općinski prostori:

1. **Općinski prostor u Tovarniku , ulica A.G.Matoša 54 , zgrada Vatrogasnog doma površine 278 m²,** **za koji se određuje godišnja zakupnina u iznosu od** **39,79 EUR.**
2. **Općinski prostor u Ilači, ulica Zrinskofrankopanska 1A, nogometni teren Majda , površine 10731 m² te javna zgrada svlačionica i prostor za sastanke za koji se određuje godišnja zakupnina u iznosu od 39,79 EUR.**
3. **Općinski prostor u Ilači, ulica Vladimira Nazora 24C, poslovne prostorije P-5, površine 113,12 m², za koji se određuje godišnja zakupnina u iznosu od 39,79 EUR.**
4. **Općinski prostor u Ilači, ulica Zrinskofrankopanska BB , teniski teren Ilača , površine 3549 m², za koji se određuje godišnja zakupnina u iznosu od 39,79 EUR.**

**Članak 3.**

Prijava na natječaj mora sadržavati:

* izvadak iz matičnog registra u koji je udruga upisana (ispis internetske stranice),
* dokaz o upisu u Registar neprofitnih organizacija (ispis internetske stranice RNO-a),
* presliku Statuta, sa svim izmjenama i dopunama,
* potvrdu Jedinstvenog upravnog odjela Općine Tovarnik o nepostojanju duga prema Općini Tovarnik
* ispunjen obrazac izjave o nekažnjavanju za udrugu i odgovornu osobu u udruzi,
* ispunjen obrazac izjave o partnerstvu,
* druge dokaze i dokumentaciju propisanu natječajem.

**Članak 4.**

Općinski prostor iz članka 2. ove Odluke daju se u zakup na vrijeme od pet (5) godina.

**Članak 5.**

U Povjerenstvo za pregled i analizu pristiglih prijava po predmetnom Natječaju imenuju se:

* Ivan Džunja, OIB:
* Maja Kolomejac, OIB:
* Ivana Katalenić OIB:

**Članak 6.**

Natječaj će se objaviti na oglasnoj ploči i web stranici Općine Tovarnik, u trajanju od petnaest (15) dana od dana objave.

 **Članak 7.**

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije.

 PREDSJEDNIK OPĆINSKOG VIJEĆA

Dubravko Blašković